Det er ikke sjovt at blive vraget. Heller ikke til en ministerpost. Og nu tager Pernille Vigsø Bagge måske konsekveksen og melder sig ud af SF. Det skriver hun på Facebook.

Hun så ellers ud til at blive den eneste nordjyske minister, men posten som kirkeminister gik til en københavner, nemlig den radikale Manu Sareen. Det er Pernille Vigsø Bagge så utilfreds med, at hun overvejer at kvitte sit parti, SF. Facebook er som bekendt et godt sted at komme af med noget damp, og det har Pernille Vigsø Bagge også benyttet sig af. - Gik til valg på 5 ting: efterløn, dagpenge, kirke, ligestilling, nordjysk indflydelse. Efterlønnen er væk, dagpengene også. Kirken gik til en der ikke er med i foreningen og formentlig ikke aner noget om den, ligestillingen ditto. Nordjysk indflydelse er long gone....tror måske ikke jeg er SFer dagen ud, skriver hun på sin facebookprofil.